**JEGYZŐKÖNYV**

**Készült:** Telki Község Képviselő-testülete Pénzügyi Bizottságának **2017. augusztus 25-én 8.00. órai kezdettel** a Polgármesteri Hivatal tárgyalójában megtartott **rendkivüli nyílt** üléséről.

**Jelen vannak:**

Deltai Károly Polgármester

Dr. Lack Mónika Jegyző

Móczár Gábor Alpolgármester

Földvári-Nagy László Bizottsági elnök

Szigeti Antal Bizottsági tag

Király Péter Bizottsági tag

Láng Richárd Bizottsági tag

Dr. Vida Rolland Képviselő

Halász Terézia Képviselő

Hoós Péter Műszaki ügyintéző

Földvári Nagy László bizottsági elnök köszönti a bizottság tagjait és a megjelenteket, megállapítja, hogy a Bizottság határozatképes, az ülést megnyitja. Hitelesítőnek felkéri Szigeti Antal bizottsági tagot.

Telki Község Képviselő-testületének Pénzügyi Bizottsága (egyhangú szavazattal -4 fő bizottsági tag volt jelen a szavazáskor) határozathozatal mellőzésével az alábbi napirendet fogadja el.

**Napirend megtárgyalása:**

**1./ A Telki Pipacsvirág Magyar - Angol Két Tanítási Nyelvű Általános Iskola bővítése tárgyú fejlesztés kérdései - Együttműködési megállapodás a Nemzeti Sportközponttal**

Előterjesztő: Polgármester

2./ **„Önkormányzati tulajdonú egészségügyi alapellátást nyújtó intézmények fejlesztésének támogatása Pest megyében” címen kiírt pályázaton való részvételről**

Előterjesztő: Polgármester

3./ **Szociális célú tűzifa vásárlására szóló pályázat benyújtásáról szóló 02/2017.(VIII.22.) Öh számú határozat módosításáról**

Előterjesztő: Polgármester

**Napirendek tárgyalása**

1./ **A Telki Pipacsvirág Magyar - Angol Két Tanítási Nyelvű Általános Iskola bővítése tárgyú fejlesztés kérdései - Együttműködési megállapodás a Nemzeti Sportközponttal**

Előterjesztő: Polgármester

*Az előterjesztés a jegyzőkönyv melléklete.*

Deltai Károly Polgármester: Ez a második ütem. Már megkezdődtek a műszaki egyeztetések. Úgy kellene előkészíteni az összes adminisztratív anyagot, hogy a következő tanév legvégén el tudják kezdeni a fizikai munkálatokat. és úgy tudják befejezni, hogy a piszkos munkák a szünetben folytatódjanak és legfeljebb olyasmi maradjon a tanév elejére ami már nem zavarja az oktatás menetét. Ezért kellene az adminisztratív jellegű előkészítő munkát minél hamarabb lezárni. Javaslom elfogadásra.

Földvári- Nagy László bizottsági elnök szavazásra teszi fel a határozati javaslatokat:

**Telki Község Képviselő-testülete**

**Pénzügyi Bizottsága**

 **70/2017. (VIII.25.) számú PÜB állásfoglalása**

A Pénzügyi Bizottság 4 igen szavazattal egyhangúlag -4 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**A Telki Pipacsvirág Magyar - Angol Két Tanítási Nyelvű Általános Iskola bővítése tárgyú fejlesztés kérdései**

 **Együttműködési megállapodás a Nemzeti Sportközponttal**

Telki község Képviselő-testülete úgy határoz, hogy a Telki Pipacsvirág Magyar - Angol Két Tanítási Nyelvű Általános Iskola bővítése tárgyú fejlesztés kérdése tárgyában Együttműködési megállapodás ír alá a Nemzeti Sportközponttal.

Felhatalmazza a polgármestert az együttműködési megállapodás aláírására.

**Felelős:** Polgármester

**Határidő:** 2017. augusztus 30.

2./ **„Önkormányzati tulajdonú egészségügyi alapellátást nyújtó intézmények fejlesztésének támogatása Pest megyében” címen kiírt pályázaton való részvételről**

Előterjesztő: Polgármester

*Az előterjesztés a jegyzőkönyv melléklete.*

Deltai Károly Polgármester: Ez az első olyan jellegű pályázat ami egészségház orvosi rendelő építésére ad lehetőséget a Közép Magyarországi régióban. Mindenképpen indulnunk kell, akkor is ha az esélyünk kicsi. Ez egy olyan lehetőség, ami nem akasztja meg, nem lassítja az Egészségház orvosi rendelő beruházást. Utófinanszírozásos lehetőséget ad. Ha nyerünk, akkor a finanszírozás enyhíti a ránk eső terheket. Javaslom induljunk.

Dr. Lack Mónika Jegyző: Tegnap estére összeállt a költségvetés. Kivitelezési árajánlatot kaptunk illetve kértünk 3 kivitelező cégtől. Ezekkel a számokkal számolunk. Beruházási, építési költség kb. 195.000.000.- Ft lenne. A pályázat, az csak a meglévő praxisokat támogatja, tehát jelen esetben nálunk az építménynek a fogorvosi részére eső arányos költségével nem tudunk a pályázat keretében számolni. Terveztünk eszközbeszerzéssel. Ez az orvosokkal illetve az egészégügyi személyzettel történő egyeztetés alapján történt. Ennek kb. 2.000.000. Ft-os bruttó költsége van. Illetve az egyéb szolgáltatások költsége, ami maximálva van a pályázat keretében. Így 211.563.850.- Ft körül van a teljes project megvalósítási költsége. Ebből 95%-os önerővel számolhatunk. De tekintettel arra, hogy nekünk vannak nem elszámolható költségeink is, így nekünk a támogatás 172.810.000.- Ft körül alakul, illetve 38.753.476.- Ft-os önerővel számolunk. Ez 82%-os támogatás.

Deltai Károly Polgármester: Tegyük hozzá, hogy pályázati esélyeink csekélyek.

Halász Terézia: Tehát a felújítások is ebbe tartoznak bele?

Dr. Lack Mónika Jegyző: Igen

Móczár Gábor: Mi az elképzelt ütemezés jelen állapot szerint?

Deltai Károly Polgármester: Építési engedélyezési eljárás folyik.

Dr. Lack Mónika Jegyző: Az vélhetően hamarosan le is zárul, tehát a szakhatósági hozzájárulások már megérkeztek.

Móczár Gábor: Tehát akkor szeptemberben a közbeszerzést ki lehet írni?

Dr. Lack Mónika Jegyző: Nem. A kiviteli tervek készítése már elkezdődött. Annak kb. 3 hét az átfutási ideje. Ez azt jelenti, hogy szeptember közepére várhatóak a kiviteli tervek, utána tudjuk elindítani a közbeszerzést.

Szigeti Antal: Akkor ebből az idén nem lesz semmi.

Halász Terézia: De ezt tudtuk.

Dr Lack Mónika Jegyző: Azért azt el kell mondani, hogy ezek az árajánlatok, ezek engedélyes terv alapján készített árajánlatok.

Móczár Gábor: A közbeszerzési kiírás elkészítésével a saját közbeszerzési szakértőnket időközben meg tudjuk bízni. Ő el tudja kezdeni a dokumentációt. A lényeg az, hogy a hatósági engedély a kiviteli tervek a hozzá tartozó árajánlat kérésre alkalmas tételkiírás, meg a közbeszerzési dokumentáció egyszere fusson.

Deltai Károly Polgármester: A közbeszerzés dátuma az megelőzze az építési engedélyt.

Dr. Vida Rolland: Mennyi az átfutása a közbeszerzésnek?

Deltai Károly Polgármester: 1 hónap kb. Nem a közbeszerzésen múlik, hanem a hatósági engedélyeken.

Móczár Gábor: Nem vagyunk rossz helyzetben, hisz senki nem vállal jövő év közepénél korábbra.

Deltai Károly Polgármester: Kb. egy hónappal ezelőtt ültünk le a pályázat író céggel. Olyan szinten van előkészítve a dolog, hogy ők már egy hónapja tudnak. Nem vagyunk lépéshátrányban egyáltalán.

Földvári- Nagy László bizottsági elnök szavazásra teszi fel a 2 határozati javaslatokat:

**Telki Község Képviselő-testülete**

**Pénzügyi Bizottsága**

 **71/2017. (VIII.25.) számú PÜB állásfoglalása**

A Pénzügyi Bizottság 4 igen szavazattal egyhangúlag -4 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

./ **„Önkormányzati tulajdonú egészségügyi alapellátást nyújtó intézmények fejlesztésének támogatása Pest megyében” címen kiírt pályázaton való részvételről**

Telki Község Önkormányzat Képviselő-testülete úgy határoz, hogy a PM\_EUALAPELLATAS\_2017 kódszámú és „Önkormányzati tulajdonú egészségügyi alapellátást nyújtó intézmények fejlesztésének támogatása Pest megyében” című pályázat keretében pályázatot kíván benyújtani, ezért felkéri a polgármestert, hogy a pályázati anyagot készíttesse elő, majd az elkészült pályázati dokumentációt nyújtsa be.

A megvalósítandó pályázati célok a pályázati útmutató alapján:

1. **Új épület építése 100%-os önkormányzati tulajdonú, erre a célra alkalmas építési telken (új rendelő építése az egészségügyi szolgáltatók egy 100%-os önkormányzati tulajdonba kerülő épületbe való integrálása érdekében)**

Megvalósulási helyszín:

2089 Telki, (Tücsök u. 1301 hrsz)

Határidő: 2017. augusztus

Felelős: Polgármester

**Telki Község Képviselő-testülete**

**Pénzügyi Bizottsága**

 **72/2017. (VIII.25.) számú PÜB állásfoglalása**

A Pénzügyi Bizottság 4 igen szavazattal egyhangúlag -4 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

./ **„Önkormányzati tulajdonú egészségügyi alapellátást nyújtó intézmények fejlesztésének támogatása Pest megyében” címen kiírt pályázaton való részvételről**

Telki Község Önkormányzat Képviselő-testülete jóváhagyta, hogy a PM\_EUALAPELLATAS\_2017 kódszámú és „Önkormányzati tulajdonú egészségügyi alapellátást nyújtó intézmények fejlesztésének támogatása Pest megyében” című pályázatra az önkormányzat pályázatot nyújtson be az alábbi tartalommal:

A megvalósítandó pályázati célok a pályázati útmutató alapján:

1. **Új épület építése 100%-os önkormányzati tulajdonú, erre a célra alkalmas építési telken (új rendelő építése az egészségügyi szolgáltatók egy 100%-os önkormányzati tulajdonba kerülő épületbe való integrálása érdekében)**

Megvalósulási helyszín:

2089 Telki, ( Tücsök utca 1301 hrsz)

A projekt egy új egészségház építését tartalmazza, mely épület magába foglalná a felnőtt háziorvos, gyermek háziorvos, védőnői és fogorvosi egészségügyi alapellátást is. A fogorvosi rendelő kialakítása miatt tartalmaz nem elszámolható költséget a projekt (mivel jelenleg nem működik ilyen praxis a településen, és a felhívásban meghatározott időtartamon belül az önkormányzat nem tudja vállalni annak betöltését), mely projektrészt az önkormányzat saját erőből biztosít. A projekt költségeit így az útmutatóban meghatározott módon arányosítottuk és az összköltség a következők szerint alakul:

|  |  |  |  |
| --- | --- | --- | --- |
| **Költség megnevezése** | **Bruttó költség** | **Ebből elszámolható bruttó költség** | **Ebből nem elszámolható bruttó költség** |
| Főtevékenység: Önállóan támogatható | 171 485 731 Ft | 148 197 969 Ft | 23 287 762 Ft |
| Főtevékenység: Önállóan nem támogatható | 26 374 819 Ft | 21 865 296 Ft | 4 509 523 Ft |
| Projekt előkészítési, tervezési költségek | 10 414 000 Ft | 8 999 779 Ft | 1 414 221 Ft |
| Közbeszerzési eljárások lefolytatása | 812 800 Ft | 702 422 Ft | 110 378 Ft |
| Műszaki ellenőri szolgáltatás | 2 082 800 Ft | 1 799 956 Ft | 282 844 Ft |
| Tájékoztatás és nyilvánosság biztosítása | 393 700 Ft | 340 236 Ft | 53 464 Ft |
| ÖSSZESEN | 211 563 850 Ft | 181 905 657 Ft | 29 658 193 Ft |

A fenti táblázat alapján a projekt forrásai a következők:

* A projekt összköltsége: bruttó 211 563 850 Ft
* A projekt elszámolható összköltsége: bruttó 181 905 657 Ft
* Igényelt támogatás (elszámolható összköltség 95%-a): bruttó 172 810 374 Ft
* A saját erő mértéke (elszámolható összköltség 5%-a és a nem elszámolható összköltség összege): bruttó 38 753 476 Ft

A pályázati kiírásban meghatározott minimálisan biztosítandó bruttó saját erő mértéke az önkormányzat adóerő képessége, és a maximálisan igényelhető bruttó 200 000 000 Ft támogatás alapján, valamint a nem elszámolható projektrészt figyelembe véve: bruttó 38 753 476 Ft.

Az önkormányzat az igényelt támogatási összegekhez az önerőt, a bruttó 38 753 476 Ft-ot saját erőből biztosítja.

Határidő: 2017.08.31.

Felelős: a polgármester

3./  **Szociális célú tűzifa vásárlására szóló pályázat benyújtásáról szóló 02/2017.(VIII.22.) Öh számú határozat módosításáról**

Előterjesztő: Polgármester

Földvári Nagy László: Itt egy korrekcióról van szó. Előző határozatunkat nettó árban hoztuk és bruttó árban kellett volna, azaz ÁFÁ-val kell korrigáljuk az 50 m3 fa árát

Földvári- Nagy László bizottsági elnök szavazásra teszi fel a határozati javaslatokat:

**Telki Község Képviselő-testülete**

**Pénzügyi Bizottsága**

 **73/2017. (VIII.25.) számú PÜB állásfoglalása**

A Pénzügyi Bizottság 4 igen szavazattal egyhangúlag -4 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**Szociális célú tűzifa vásárlására szóló pályázat benyújtásáról**

**a 102/2017.(VIII.22.) Öh számú határozat módosításáról**

1.Telki Község Önkormányzat Képviselő-testülete úgy határoz, hogy 50 erdei m3 mennyiségű tűzifa megvásárlásához támogatási igényt nyújt be a 2017. évi szociális célú tűzifavásárláshoz kapcsolódó kiegészítő támogatás igénylésére.

2. A Képviselő-testület kötelezettséget vállal arra, hogy az 1. pontban megjelölt 50 erdei m3 mennyiségű tűzifa vásárlásához a 63.500.- Ft összegű saját forrást az Önkormányzat 2017. évi költségvetésének szociális kerete terhére biztosítja.

Határidő: 2017 augusztus 25.

Felelős: polgármester

Az ülésen több hozzászólás nem volt. Földvári-Nagy László levezető elnök megköszöni a bizottsági tagoknak és a képviselőknek a részvételt és az ülést bezárja.

 Földvári Nagy László Szigeti Antal

 bizottsági elnök hitelesítő